alexandrainst/scandi-wiki huggingface dataset:
Norðurfjörður

Fyrir fjörðinn á Austfjörðum, sjá Norðfjörður.

Norðurfjörður er fjörður á Ströndum sem er norðan við Trékyllisvík en sunnan við Ingólfsfjörð. Á nyrðri strönd fjarðarins er Krossnes og þar er heit sundlaug í flæðarmálinu. Í Norðurfirði eru flest hús komin í eyði en eitthvað er um sumarhús á svæðinu og er rekin lítil verslun á sumrin. Úr firðinum liggur akvegur til norðvesturs í gegnum Meladal yfir í Ingólfsfjörð en þaðan liggur slóði yfir í Ófeigsfjörð. Er sá vegur einungis jeppafær enda að miklu leyti í fjörunni.

Í Norðurfirði rekur Ferðafélag Íslands skála að Valgeirsstöðum. Þar eru skálaverðir á sumrin til að þjónusta ferðamenn. Sumarið 2010 hóf Urðartindur ehf. að bjóða upp á gistingu í tveimur smáhýsum auk tjaldsvæðis. Sumarið 2012 var hlöðunni í Norðurfirði breytt þar sem á efri hæðinni eru fjögur tveggja manna herbergi og á neðri hæðinni góð aðstaða fyrir tjaldgesti og annað ferðafólk, með salerni og sætum fyrir allt að 80 manns.

Yfir Norðurfirði rísa Kálfatindar (646 m) og Krossnesfjall.

Tenglar 
 Vefsíða gistiheimilis Urðartinds
 Vefsíða Kaffi Norðurfjarðar
 Vestfjarðarvefurinn 
 Nat.is 

Strandir
Firðir á Íslandi
Lyfjaofgjöf

Lyfjaofjöf er hugtak notað um það þegar sjúklingur er á of mörgum lyfjum í einu eða ef fleiri lyf eru notuð heldur en þörf er á. Ekki má rugla hugtakinu saman við fjöllyfjameðferð, en undir sumum kringumstæðum eins og í lyfjameðferð við alnæmi þarf að nota fleiri lyf en í hefðbundinni lyfjameðferð.  Lyfjaofgjöf  veldur hærri kostnaði og sjúklingurinn þarf að glíma við fleiri aukaverkanir heldur en ella. Lyfjaofgjöf er algengust meðal eldri borgara.

Aukaverkanir og víxlverkanir 

Öll lyf hafa mögulegar aukaverkanir þannig að með hverju lyfi sem sjúklingur er látinn taka aukalega eykst hættan á aukaverkunum.

Mörg lyf hafa geta einnig haft víxlerkanir þegar þau eru notuð ásamt öðrum lyfjum. Þannig að þegar nýju lyfi er bætt við lyfjakúr þá eykst hættan á víxlverkunum veldisvaxandi. Læknar og lyfjafræðingar reyna að forðast það að skrifa upp á lyf sem hafa víxlverkandi áhrif.

læknisfræði
Casablanca

Casablanca (spænska sem þýðir hvíta húsið; arabíska الدار البيضاء) er borg í vesturhluta Marokkó sem stendur við Atlantshafið.

Menntun 
 EMLYON Business School
 Toulouse Business School

Tenglar 
 Casablanca - Kairo og Theran; grein í Lesbók Morgunblaðsins 1944

Borgir í Marokkó
Eyvindarfjörður

Eyvindarjörður er lítill fjörður á Ströndum sem liggur á milli Ófeigsfjarðar fyrir sunnan og Drangavíkur fyrir norðan. Samkvæmt því sem segir í Landnámabók er fjörðurinn kenndur við landnámsmanninn Eyvind Herröðarson, en bræður hans, Ingólfur og Ófeigur, námu land í Ingólfsfirði og Ófeigsfirði.

Einn bær var áður í firðinum eða við mynni hans, undir Drangavíkurfjalli, en hann er löngu farinn í eyði. Í fjörðinn fellur Eyvindarfjarðará og er göngubrú yfir hana.

Árið 1787 strandaði verslunarskipið Fortuna rétt fyrir utan fjörðinn og fórst öll áhöfnin. Af því strandi urðu allmikil eftirmál því ýmsum varningi af skipinu skolaði á land og átti Halldór Jakobsson, sýslumaður Strandamanna, að hafa umsjón með björgun þess og sölu en svo vildi til að á meðal strandgóssins var töluvert af brennivíni og urðu björgunarmenn fljótt ölvaðir og sýslumaður ofurölvi. Sumt af því sem bjargaðist grotnaði niður en annað hirti Halldór sýslumaður sjálfur eða seldi á óauglýstu uppboði á strandstað á lágu verði. Honum var síðar vikið úr embætti vegna þessa máls.

Heimild
Vestfjarðarvefurinn

Strandasýsla
Strandir
Drangavík

Drangavík er lítill fjörður norðan við Eyvindarfjörð og sunnan við Bjarnafjörð. Þar var áður búið og lagðist eina býlið, Drangar, þar í eyði árið 1947 en bæjarhús standa þar ennþá en eru að hruni komin. Við austanverða víkina standa hin margfrægu Drangaskörð í sjó fram.

Heimild
Vestfjarðarvefurinn

Strandir
Dopplerhrif

Dopplerhrif eða Dopplerfærsla er breyting á tíðni og bylgjulengd hljóð- eða ljósgjafa á hreyfingu, eins og þau eru numin af athuganda. Nota má dopplerhrif til að reikna út hraða þess sem nálgast eða fjarlægist athuganda. Dopplerhrif eru nefnd í höfuðið á Christian Doppler.

Sjá einnig 
 Blávik
 Dopplerratsjá
 Rauðvik

Ytri tenglar 
 
 

Doppler áhrif
Gljúfurárjökull

Gljúfurárjökull er einn af fjölmörgum daljöklum á Tröllaskaga. Hann blasir við frá Dalvík og úr Svarfaðardal og virðist vera fyrir botni Skíðadals. Svo er þó ekki  heldur er hann í botni lítils afdals sem Gljúfurárdalur heitir. Eftir honum fellur lítil jökulá, Gljúfurá, í djúpu klettagili til Skíðadalsár. Gljúfurárjökull er um 3 km² að flatarmáli. Fyrir miðjum jöklinum er hár klettahnjúkur sem Blekkill nefnist og er um 1240 m hár. Vestan við hann er Almenningsfjall, sem er upp undir 1400 m hátt, en Heiðinnamannafjall liggur að honum að austan. Skriðjökulstunga gengur frá safnsvæði jökulsins við Blekkilinn og niður í dalbotninn. Þar eru miklar jökulurðir og jökulgarðar sem bera vitni um stærð jökulsins á umliðnum öldum. Um aldamótin 1900 virðist hann hafa náð mörg hundruð metrum lengra niður í dalinn en hann gerir nú. Gljúfurárjökull hefur talsvert verið rannsakaður og hefur verið vinsæll viðkomustaður hjá breskum námsmannaleiðöngrum en þar hafa stúdentar í náttúrufræðum öðlast reynslu í útilífi og rannsóknum. 

Á Íslandi hófust jöklamælingar upp úr 1930. Ýmsir jöklar hafa verið mældir reglulega síðan en aðrir óreglulega. Fyrsta mæling á Gljúfurárjökli var gerð 1939. Reglulegar mælingar hófust síðan 1952.  Mælingar sýna að frá 1939 til 1977 hopaði Gljúfurárjökull ár frá ári með þeirri einu undantekningu að á hafísárunum 1969 og 1970 gekk hann fram um örfáa metra. Árið 1977 hafði hann hopað rúma 400 m en þá snérist þróunin við og jökullinn tók að ganga fram á ný. Upp úr 1990 hafði jökultungan lengst um 150 m en þá hófst nýtt hörfunarskeið sem hefur staðið óslitið síðan. Þetta er mjög í samræmi við það sem hefur verið að gerast við sambærilega jökla annars staðar á landinu.

Tengt efni
Jöklar á Tröllaskaga

Heimildir 
 

Jöklar á Íslandi
Dalvíkurbyggð
Svarfaðardalur
Únítarismi

Únítarismi er trúarhreyfing sem jafnan er talin frjálslynd kristin kirkjudeild. Guðfræðilega séð er aðaleinkenni únitarisma það að hafna þrenningarkenningunni og líta þess í stað á guð sem einn og óskiptan. Únítarar líta á trú sína sem hina upprunalegu kristni. Þeir líta á Jesús sem spámann fremur en holdgerving Guðs á jörðu en trúa þó á kenningar hans eins og aðrir kristnir.  Únitarar telja að Jesús hafi verið til en verið mennskur og aðeins verið „sonur“ guðs á óbeinan hátt, eins og allir aðrir menn, þótt þeir byggi siðferðishugmyndir sínar á boðskap hans. Únitarar hafna ýmsum fleiri kenningum sem aðrar kirkjudeildir aðhyllast, svo sem erfðasyndinni, útvalningarkenningunni og óskeikulleika Biblíunnar. Flestir nútímaúnítarar hafna auk þess hugmyndum um eilífar kvalir í helvíti. Hreyfingin í sinni núverandi mynd á rætur að rekja til mið/austur-Evrópu á 16. öld og breiddist smám saman út til annarra svæða. Innan únitarakirkjunnar hafa löngum verið margir ákafir friðarsinnar og sumir hafnað herþjónustu eða öðrum valdatækjum ríkisins. Þeir hafa því víða verið illa séðir af yfirvöldum, auk þess sem aðrar kristnar kirkjudeildir hafa álitið þá villutrúarmenn.

Únítarismi á Íslandi 
Á Íslandi starfar ekkert skráð trúfélag únítara en á seinni hluta nítjándu aldar og fyrri hluta þeirrar tuttugustu áttu hugmyndir þeirra nokkurn hljómgrunn meðal Íslendinga. Hafði boðskapur þeirra borist frá Íslendingum sem höfðu flutt til Ameríku og kynnst hreyfingunni þar. Þeirra frægastur er kannski Matthías Jochumsson, sem aðhylltist únitarisma um tíma, meðal annars þegar hann samdi sálminn sem er núverandi þjóðsöngur Íslands, „Ó Guð vors lands“.

Nokkuð var um únítara á Íslandi í kringum aldamótin 1900. Manntölin 1880-1920 gefa fjölda þeirra upp svo:

1880	4
1890	1
1901	36
1910	25
1920	5

Bæði í manntalinu 1880 og 1901 eru únítarar fjölmennasti trúflokkurinn utan Þjóðkirkjunnar. 

Únitarismi
Frjálslynd guðfræði
Kristni
Trúarbrögð
Karrí

Karrí er kryddblanda. Velnjulega inniheldur (gult) karrí meðal annars kúrkúma (sem gefur gula litinn), pipar, hvítlauk, engifer og kóríander. Karrí er indversk kryddblanda sem löguð er heima og þá hver með eigin samsetningu.

Karrí í matargerð 
Karrí er almennt hugtak sem hinn vestræni heimur notar um fjölda rétta sem koma upprunalega frá Indlandi, Pakistan, Bangladesh, Shri Lanka, Tælandi eða úr matarhefðum annarra suðaustur-asískra þjóða.  Það sem einkennir allt karrí er samansafn hinna ýmsu kryddjurta en yfirleitt inniheldur það ferskan eða þurrkaðan chili eða cayenne pipar.

Í hinni upphaflegu hefðbundnu matargerð er nákvæmt val kryddjurta hvers réttar spurning um þjóðbundna, svæðabundna eða trúarlega hefð og að einhverju leyti hvað tíðkast meðal fjölskyldna. Slíkir réttir eru kallaðir ákveðnum nöfnum sem gefa meðal annars innihald og eldunaraðferð þeirra til kynna.

Samkvæmt hefðinni eru kryddin bæði notaðar heilar og malaðar, eldaðar og hráar, og þeim getur verið bætt út í á ólíkum tímum ferlisins til að ná fram mismunandi útkomu.

Hið svo kallaða „karrí duft“ sem inniheldur tilbúna kryddblöndu er að stórum hluta til vestræn hugmynd sem nær allt aftur til 18. aldar. Almennt er talið að slíkar blöndur hafi upprunalega verið útbúnar af indverskum kaupmönnum til að selja meðlimum bresku nýlendu stjórnarinnar og herjum þeirra sem á leið aftur til Englands. 

Karrí réttir innahalda ýmist kjöt eða fisk annað hvort eitt og sér eða í bland við grænmeti. Einnig geta þeir verið grænmetisréttir sérstaklega meðal þeirra sem ekki borða kjöt eða sjávarfang af trúarlegum ástæðum.

Karrí getur bæði verið „blautt“ eða „þurrt“. Blautt karrí inniheldur mikið magn af sósu sem er búin til úr jógúrt, kókosmjólk, legume purée(dal) eða krafti. Þurrt karrí er er eldað í mjög litlum vökva sem er látinn gufa upp og eftir sitja hin hráefnin umlukin kryddblöndunni.

Heimildir 
 
 06.08.2006, ing.dk: Karry er godt for ældres hjerner Í greininni er fjallað um niðurstöður rannsókna við Háskólann í Singapúr að karrí hafi góð áhrif á heilastarfsemi einkum vegna andoxunar eiginleika kúrkúma.

Krydd
Lækningajurtir
Þjóðsaga

Þjóðsaga er stutt saga sem hefur gengið í munnmælum frá manni til manns um nokkurt skeið; stundum öldum saman og stundum í nokkur ár eða áratugi. Þjóðsögur eru oft litaðar af aldarfari, þrám og ótta almennings og bera oftar en ekki keim af búháttum og málfari þess tíma og stundum einnig málsniði þeirra sem segja þær. Þeim er stundum skipt í eftirfarandi grunnflokka (upphaflega frá Grimmsbræðrum):
 Sagnir, sögur af atburðum sem eiga að hafa gerst
 Ævintýri, sem ekki eiga sér stoð í raunveruleikanum og fjalla oft um yfirnáttúrulegar verur
 Goðsögur, sem eiga sér rætur í trú manna og fjalla um guði og gyðjur

Tegundir þjóðsagna eru þó mun fleiri og oft erfitt að fella þær undir þessa þrjá flokka. Dæmi um munnmælasögur eru til dæmis hlutar dýrlingasagna, dæmisögur, brandarar, draugasögur, upprunasagnir og sköpunarsagnir, ýkjusögur og flökkusögur.

Tenglar 
 „Þjóðsögurnar“; grein í Morgunblaðinu 1971
 „Þjóðsagan og barnið“; grein í Lesbók Morgunblaðsins 1996

 
Þjóðtrú
Djúpavík

Djúpavík er lítið þorp í innanverðum Reykjarfirði og var ein af þremur verslunarstöðum í firðinum ásamt Kúvíkum og Gjögri.

Djúpavík var áður fyrr stór síldarverstöð og stendur síldarvinnsluhúsið þar ennþá en öll vinnsla er hætt.

Í dag er rekið hótel þar í gamla kvennabragganum.

Nafnið Djúpavík er beygt þannig að forliðurinn beygist ekki þar sem víkin er (talin) kennd við djúpin (hk.) á firðinum fyrir utan en ekki dýpið í víkinni sjálfri.

Heimildir
Vestfjarðarvefurinn

Tenglar 
 Þar sem gamli tíminn andar; grein í Lesbók Morgunblaðsins 1985
  Ljósmyndir 2001, islandsmyndir.is 
 Ljósmyndir 2010, islandsmyndir.is 

Árneshreppur
Kúvíkur

Kúvíkur var lítið þorp um miðja suðurströnd Reykjarfjarðar. Þorpið var eini verslunarstaðurinn á Ströndum þangað til Borðeyri við Hrútafjörð varð löggiltur verslunarstaður 1846.

Verslun og búseta lögðust af í Kúvíkum á 20. öld þegar síldarævintýrið í Djúpavík byrjaði og fluttist öll verslun þangað á þeim tíma.

Heimildir
Vestfjarðarvefurinn

Strandir
Wels

Wels er borg í fylkinu Efra Austurríki í Austurríki. Áætlaður íbúafjöldi árið 2014 var 59 þúsund.

Borgir í Austurríki
Þorvaldur Ásvaldsson

Þorvaldur Ásvaldsson var landnámsmaður á Hornströndum. Hann og sonur hans, Eiríkur rauði urðu sekir um víg á Jaðri í Noregi. Þeir fóru þá til Íslands og nam Þorvaldur land og bjó á Dröngum í Drangavík. Eftir dauða hans flutti Eiríkur sig suður í Haukadal. 

Þorvaldur var sonur Ásvalds Úlfssonar, Öxna-Þórissonar.

Strandir
Landnámsmenn á Íslandi
Önundur tréfótur

Önundur tréfótur Ófeigsson var landnámsmaður á Ströndum. Hann nam land frá Kleifum til Ófæru og bjó í Kaldbak. Hann var einn andstæðinga Haraldar hárfagra þegar hann var að leggja Noreg undir sig, missti fót sinn í orrustunni í Hafursfirði og gekk við tréfót eftir það. Hann komst til Suðureyja og var þar um tíma en sigldi síðan til Íslands og nam þar land og bjó til æviloka. „Hann hefir fræknastur verið og fimastur einfættur maður á Íslandi,“ segir í Grettis sögu.

Fyrri kona Önundar var Æsa dóttir landnámsmannsins Ófeigs grettis og voru synir þeirra Ófeigur grettir og Þorgeir flöskubakur. Síðari kona Önundar var Þórdís Þorgrímsdóttir frá Gnúpi í Miðfirði og var sonur þeirra Þorgrímur hærukollur sem var faðir Ásmundar föður Grettis sterka. Eftir lát Önundar giftist Þórdís Auðuni skökli Bjarnarsyni landnámsmanni í Víðidal og var sonur þeirra Ásgeir bóndi á Ásgeirsá í Víðidal.

Heimildir
Vestfjarðarvefurinn

Strandir
Landnámsmenn
Lisbeth Palme

Lisbeth Palme, (fullt nafn: Anna Lisbeth Christina Palme fædd 14. mars, 1931, látin 18. október, 2018.) var sænskur sálfræðingur og kona Olofs Palme, fyrirverandi forsætisráðherra Svíþjóðar, sem var myrtur árið 1986 í Stokkhólmi. 

Hún og Olof voru skotin með 357. sexhleypu á leiðinni úr kvikmyndahúsi. Hún fékk skot í öxlina og lifði það af, en hann fékk skot í bakið og dó. Sá grunaði hét Christer Pettersson, Lisbeth sagðist þekkja hann og lét handtaka hann í desember 1988. Hann var dæmdur í ævilangt fangelsi af héraðsdómi en var síðan sýknaður af hæstarétti eftir áfrýjun og dó í september árið 2004 af völdum heilablæðinga.

Lisbeth var barnasálfræðingur og vann meðal annars fyrir UNICEF.

Tilvísanir

Sænskir sálfræðingar
Þjarkafræði

Þjarkafræði eða þjarkatækni er fræðigrein sem fjallar um vélmenni (þjarka), hönnun þeirra, uppbyggingu og framleiðslu. Hún tekur fyrir efnisuppbyggingu þeirra jafnt sem forritun. Þjarkafræðingar kallast þeir sem leggja stund á greinina.

Tengt efni 
 Þjarkafjartækni (telerobotics)

Tilvísanir
Engilsaxar

Engilsaxar voru fólk sem bjó á suðvestur Stóra-Bretlandi á 5. öld til hernáms Bretlands árið 1066. Þeir töluðu germanskar mállýskur og voru afkomendur þriggja germanskra ættflokka: Englar og Jótar frá Jótlandi, og Saxar frá Neðra-Saxlandi. Englarnir komu hugsanlega frá Angeln til að búa á Bretlandi, og yfirgáfu föðurland sitt.

Tengt efni 
 Saga Englands
 Fjársjóður af Staffordshire

Engilsaxar
Fornir þjóðflokkar
Broadway

Brodway er heiti breiðstræta í nokkrum stórborgum Bandaríkjanna, en þekktasta breiðstrætið er án efa á Manhattan í New York-borg.

New York
Broadway-leikhús

Broadway-leikhús er notað um 39 leikhús sem staðsett eru á og í kringum Broadway breiðgötuna á Manhattan í New York-borg.

Broadway
Leikhús í Bandaríkjunum

fr:Broadway#Les théâtres
Kvikmyndaverin

Kvikmyndaverin eru þar sem kvikmyndir voru framleiddar og gefnar út í Hollywood frá því um 1920 til 1950.

Saga kvikmynda
Gamelan

Gamelan er tegund tónlistarsamkomu í Indónesíu þar sem spilað er á mörg hljóðfæri, eins og Sílófóna, trommur og gong.
Skemmtun

Skemmtun er athafnasemi sem hefur þann tilgang að veita áhorfendum ánægju og afslöppun.
Tómstundagaman

Tómstundagaman, tómstundargaman eða frítími er tími sem ekki er eytt í vinnu eða önnur verkefni.

Tómstundagaman
Stjörnuspeki

Stjörnuspeki ætti ekki að rugla við vísindagreinina stjörnufræði.

Stjörnuspeki eða stjörnuspáfræði er hópur kerfa, hefða og skoðana þar sem staðsetning stjarnfræðilegra fyrirbæra og tengdar upplýsingar eru notaðar til að skilja, túlka og flokka upplýsingar um persónuleika og margt annað. Stjörnuspeki er talin til gervivísinda.

Tengt efni 
 Dýrahringurinn

 
Gervivísindi
Bábinn

Bábinn (borið fram „Babinn“), fæddur Siyyid Alí Muḥammad, (20. október 1819 – 9. júlí 1859) er upphafsmaður bábisma og fyrirrennari bahá'í trúarinnar.

Þann 23. maí árið 1844 í borginni Shíráz í Persíu tilkynnti ungur maður, þekktur sem Bábinn, að boðberi Guðs, sem allar þjóðir jarðarinnar höfðu vænst, kæmi innan skamms. Titillinn Bábinn merkir „Hliðið“. Þó að hann væri sjálfur flytjandi sjálfstæðrar opinberunar frá Guði, lýsti Bábinn því yfir að tilgangur hans væri að undirbúa mannkynið fyrir þennan mikla atburð.

Skjótar og villimannlegar ofsóknir, sem voru runnar undan rifjum hinnar valdamiklu múslimsku klerkastéttar, fylgdu í kjölfar þessarar yfirlýsingar. Bábinn var handtekinn, húðstrýktur, fangelsaður og loks tekinn af lífi 9. júlí árið 1850 á almenningstorgi í Tabrízborg. Um það bil 20.000 fylgjendur hans týndu lífinu í hverju blóðbaðinu á fætur öðru um alla Persíu. Seinna lýsti Bahá'u'lláh því yfir að hann boðberi Guðs sem Bábinn hafði spáð fyrir um.

Líkamsleifar Bábsins hvíla í tignarlegri byggingu með gullnu hvolfþaki. Helgidómurinn er umlukinn fallegum görðum og þaðan sér út á Haifaflóann. Grafhýsið er einn af pílagrímsstöðum bahá'ía.

Tengt efni 
Heimsmiðstöð Bahá'í trúarinnar

[[Flokkur:Bahá'í trúin]
Trúarleiðtogar
Bahá'u'lláh

Bahá'u'lláh (sem þýðir „dýrð guðs“) (12. nóvember 1817 – 29. maí, 1892) var upphafsmaður og stofnandi bahá'í trúarinnar.

Bahá'í trúin
Bhagavad Gita

Bhagavad Gita er texti ritaður á sanskrít úr Bhishma Parva frá hetjukvæðinu Mahabharata sem samanstendur af 700 versum.

Hindúismi
Brama

Brama er í hindúatrú guð (deva) sköpunar og einn af Trimurti.

Hindúismi
Dornbirn

Dornbirn er borg í fylkinu Vorarlberg í Austurríki. Áætlaður íbúafjöldi árið 2014 var 47 þúsund.

Borgir í Austurríki
Græningi

Græningi (fræðiheiti: Vireo olivaceus) er smávaxinn söngfugl sem á heimkynni sín í Norður- og Suður-Ameríku. Sést hefur til hans á flækingi á Bretlandseyjum og á Íslandi.

Tilvísanir 

Flækingsfuglar á Íslandi
Græningjar
Brahma

Brahma er hugtak í hindúisma. Brahma er óbreytanlegur, óendanlegur raunveruleiki sem er grundvöllur alls efnis, orku, tíma og rúms.

Hindúismi
Upanishad

Upanishad eru álitnir hluti Vedaritanna og þar af leiðandi hluti af megin ritunum hindúismans. Heimspeki, hugleiðsla og náttúra Guðs er rædd í Upanishad. Urðu til á bilinu 750-500 f.Kr. Þau sýna þróun frá goðsagnakenndri heimsmynd Veda-bókanna til flóknari speki. Dulspeki um helgisiði og stöðu mannsins í heiminum. Hneigð til meinlætalifnaðar, strangs sjálfsaga og sjálfsafneitunar, íhugunar og háttbundinna fórna. Hugmyndir Indverja beindust síður að skapara heimsins en að sífellt endurtekinni hringrás hans. 

Hindúismi

hi:उपनिषद् सूची
sa:उपनिषद
sk:Upanišády
Vedanta

Vedanta er andleg hefð og skóli heimspekis byggt á kenningum Upanishad og er í því fjallað, eins og í handritunum, um sjálf-uppgötvun.

Hindúismi
Visnjú

Visnú er hin æðsta vera,Guð eða hinn Æðsti veruleiki fyrir þá sem fylgja Vaishnavisma og holdgerving Bramíni í Hindúisma.

Hindúismi
Sjintóismi

er þjóðartrú Japans. Shinto er fjölgyðistrú sem felur í sér dýrkun , þýtt sem andar, goð eða vættir.

Trúarbrögð
Nanak

Guru Nanak Dev (fæddur í Nankana Sahib, Punjab, (sem gengur nú undir nafninu Pakistan) þann 15. apríl 1469 – 7. maí 1539, Kartarpur, Punjab, Indlandi), var upphafsmaður síkisma.

Síkismi
Vúdú

Vúdú er trúarleg hefð sem er upprunnin í Vestur-Afríku.

Vúdú getur einnig átt við:

Flaugar
 F-101 Voodoo
 CF-101 Voodoo
 XF-88 Voodoo

Fjölgyðistrú

en:Voodoo
Saraþústra

Saraþústra, eða Sóróaster, var persneskur spámaður og trúarlegt skáld.

Sóróismi
Mjógirni

Mjógirni, smágirni eða smáþarmur er í líffræði sá hluti meltingarkerfisins á milli magans og digurgirnisins. Þar fer meginþorri meltingarinnar fram.

Meltingarkerfið
Plzeň

Plzeň eða Pilsen er borg í Tékklandi. Íbúar borgarinnar eru um 169 þúsund talsins (2015). Borgin sjálf er 137,65 ferkílómetrar að stærð (2014).

Borgir í Tékklandi
Ófullkomin myndbreyting

Ófullkomin myndbreyting lýsir þroskunarskeiði sumra skordýra sem fara aðeins í gegnum egg og gyðluform áður en þau verða fullvaxta skordýr. Vöxtur þeirra einkennist af stigvaxandi breytingum enda fara þau ekki í gegnum púpuskeið eins og skordýr sem undirgangast fullkomna myndbreytingu.

Dæmi um skordýr sem undirgangast ófullkomna myndbreytingu 
Skortítur (Hemiptera) (Coccoidea, blaðlýs, Aleyrodidae, söngtifur, (Cicadidae) Cicadellidae)
Beinvængjur (Orthoptera) (engisprettur og krybbur)
Bænabeiður (Mantodea)
Kakkalakkar (Blattaria)
Klaufhalar (Dermaptera)
Vogvængjur (Odonata) (drekaflugur og meyjarflugur)

 
Skordýrafræði
Þroskunarlíffræði

de:Paurometabola
simple:Incomplete metamorphosis
Fullkomin myndbreyting

Fullkomin myndbreyting lýsir þroskunarskeiði skordýra af innvængjuyfirættbálki sem fara í gegnum fóstur, lirfu og púpuform áður en þau verða fullvaxta skordýr. Heitið vísar til þess að ólíkt skordýrum sem undirgangast ófullkomna myndbreytingu líkist lirfa skordýrs sem undirgengst fullkomna mynbreytingu fullvaxta einstaklingi ekki á nokkurn hátt.

Skordýrafræði
Þroskunarlíffræði

simple:Complete metamorphosis
vi:Biến thái hoàn toàn
Háttvísir broddborgarar

Háttvísir broddborgarar (franska: Le charme discret de la bourgeoisie) er frönsk kvikmynd frá 1972 eftir spænska leikstjórann Luis Buñuel. Myndin er gerð í súrrealískum stíl og er söguþráðurinn gjarnan túlkaður sem árás á smáborgaralegan lifnaðarhátt. Myndin hlaut Óskarsverðlaun sem besta erlenda kvikmyndin.

Söguþráður 

Myndin segir frá vinahópi sem samanstendur af tveimur pörum og einstæðum manni. Við fyrstu sýn virðist sem að um sé að ræða ofurvenjulegt miðstéttarfólk í Frakklandi. Við upphaf myndarinnar eru Thévenot-hjónin ásamt Don Rafael Acosta, sendiherra hins ímyndaða Latnesk Ameríska lands Lýðveldisins Miranda, á leið til Sénéchal-hjónanna í kvöldmatarboð. Þetta væri ekki í frásögur færandi nema hvað þegar til Sénéchal-hjónanna er komið kemur á daginn að Alice er ein heima og átti ekki von á gestum. Það hefur því orðið misskilningur því hún átti von á gestunum annað kvöld. Don Rafael þvertekur hins vegar fyrir það því hann sjálfur var búinn að gera ráðstafanir fyrir það kvöld. Afgangur myndarinnar fjallar svo um tilraunir þessa fólks til þess að hittast og snæða saman sem ávallt misheppnast.

Tenglar 
 Umfjöllun á heimasíðu Rotten Tomatoes
 Umfjöllun eftir bandaríska kvikmyndagagnrýnandann Roger Ebert , frá 2000

Franskar kvikmyndir
Kvikmyndir frumsýndar 1972
Vogvængjur

Vogvængjur (fræðiheiti: Odonata) er ættbálkur skordýra sem deilast í tvo undirættbálka, drekaflugur (Anisoptera) og meyjarflugur (Zygoptera), einnig nefndar glermeyjar.

Þær eru mjög stór skordýr, sem einkennast af stórum augum og að hafa tvö pör af löngum glærum vængjum með þéttriðnu æðaneti. Í hvíld halda drekaflugur vængjunum láréttum út frá bolnum en glermeyjar leggja þá saman lárétt aftur bolinn. Annar munur á drekaflugum og glermeyjum er sá að á drekaflugum er munur á fram- og afturvængjum en þeir eru nánast eins á glermeyjum.

Vogvængjur eru ásamt dægurflugum annar tveggja eftirlifandi ættbálka í Palaeoptera innflokknum.

Galleri

Heimildir 
 Vogvængjur  Náttúrufræðistofnun Íslands (skoðað 27.11.2112)
  (Skoðað 27.11.2012).
Svartrotta

Svartrotta (fræðiheiti: Rattus rattus) er tegund rottna með langt skott sem á uppruna sinn í hitabelti Asíu og dreyfðist til Austurlanda nær á tímum Rómverja og til Evrópu á 16. öld og þaðan með Evrópubúum um allan heim.

Rottur
Meindýr
Aðkomudýr
Sundhöll Reykjavíkur

Sundhöllin í Reykjavík er íslensk innanhússundlaug við Barónstíg í Reykjavík. Sundhöllin var vígð 23. mars 1937 og var byggð fyrir 650 þúsund krónur. Það var Guðjón Samúelsson, húsameistari ríkisins sem teiknaði bygginguna.

Ólafur Kalstað Þorvarðsson varð árið 1936 fyrsti forstjóri Sundhallarinnar.

Árið 2013 var ákveðið að reisa útisundlaug við Sundhöllina. Heba Hert­ervig, Karl Magnús Karls­son og Ólaf­ur Óskar Ax­els­son hjá VA Arki­tekt­um hönnuðu laugina sem var opnuð í desember 2017.

Tenglar
 Upplýsingasíða Reykjavíkurborgar
 Sundhöllin, Morgunblaðið 23. mars 1937
 Synt og syndgað mót lögum; grein í Morgunblaðinu 1990 
 Sundhöllin 75 ára

Sundlaugar í Reykjavík
Miðborg Reykjavíkur

Byggingar eftir Guðjón Samúelsson
Sundhallir